বিমান বাতিলের প্রভাব পড়ল ইন্ডিগোর শেয়ার বাজারে!

ওয়েব ডেস্ক : ইন্ডিগোর (Indigo) উড়ান নিয়ে সমস্যার জের। সেই কারণে সপ্তাহের প্রথম দিনেই ধস নামল ইন্ডিগোর শেয়ারের (Indigo Share) দামে। ইন্টারগ্লোব এভিয়েশন তথা ইন্ডিগোর শেয়ারের দাম পড়ে গিয়েছে ৭ শতাংশ। বিশেষজ্ঞদের মতে, গত সপ্তাহে একের পর এর বিমান বাতিল হয়েছে। তার পর এই সমস্যা নিয়ে কারণ দর্শানোর নোটিস পাওয়ার পরেই ইন্ডিগোর শেয়ারে এমন অবস্থা হয়েছে।

গত সপ্তাহে ইন্ডিগোর হাজার হাজার বিমান বাতিল (Indigo Plane Cancelled) হয়েছে। যার জের সোমবারও বজায় রয়েছে। যার ফলে দেশের বিভিন্ন বিমানবন্দরে আটকে পড়েছিলেন যাত্রীরা। এর ফলে বিমান ভাড়ায় বিপুল বৃদ্ধি হয়েছিল। যার ফলে হয়রানির শিকার হয়েছেন যাত্রীরা। সেই কারণে কেন্দ্রীয় সরকারের তরফে বিমানের ভাড়া বেঁধে দেওয়া হয়েছে।

আরও খবর : জরুরি শুনানির দরকার নেই! ইন্ডিগো মামলায় কী বলল সুপ্রিম কোর্ট?

তবে ইন্ডিগোর শেয়ারের দাম কমলেও, দাম বেড়েছে স্পাইসজেটের শেয়ারের। তা প্রায় বৃদ্ধি পয়েছে ১২ শতাংশ। শুধুমাত্র শেয়ারের দাম বাড়েনি। স্পাইসজেটের বুকিংও বৃদ্ধি পয়েছে। তবে প্রশ্ন হচ্ছে, কবে আবার ইন্ডিগোর পরিষেবা স্বাভাবিক হবে?

ইন্ডিগোর ভিতরে কেন এই ধরণের পরিস্থিতি তৈরি হয়েছে, তা নিয়ে ওই বিমান সংস্থাকে কারণ দর্শানোর কথা জানিয়েছে ডিজিসিএ (DGCA)। বর্তমানে ইন্ডিগোর ব্যয়বৃদ্ধি নিয়ে বিনিয়োগকারীদের মধ্যে চিন্তার বিষয় হয়ে দাঁড়িয়েছে। অন্যদিকে বিশেষজ্ঞরা মনে করছেন, সংস্থার উপর বিধিনিষেধ আরোপ হতে পারে। যা উদ্বেগ বাড়িয়েছে বিনিয়োগকারীদের। অন্যদিকে ইন্ডিগোর মূল সংস্থা ইন্টারগ্লোব এভিয়েশনের লোকসানের কারণে ভয় পাচ্ছেন বিনিয়োগকারীরা। যার প্রভাব পড়েছে বিমান সংস্থার শেয়ারে।

দেখুন অন্য খবর :